Разговорите Ердоган-Шрьодер | Политика | DW | 04.10.2004
Разговорите Ердоган-Шрьодер
Вчерашните разговори между федералния канцлер Шрьодер и турския премиер Реджеп Таип Ердоган в Берлин бяха посветени основно на желанието на Турция за присъединяване към ЕС. Страната с напрежение очаква доклада на Европейската комисия, в който евентуално ще се съдържа препоръка за започване на преговори. След двустранния разговор Ердоган и Шрьодер заявиха, че очакват положителен знак от Брюксел.
Турският премиер нарече разговора с федералния канцлер Шрьодер " плодотворен". Това е последната среща на турския лидер с европейски политик преди очакваното в сряда оповестяване на резултатите от доклада по напредъка на Турция към ЕС. Ясен белег, че правителството в Анкара отдава огромно значение на контактите си с Германия и идващата от там подкрепа. За нея Ердоган изрази личната си благодарност пред канцлера Шрьодер.
Германският канцлер потврди отново поддръжката си за турското желание за присъединяване към ЕС. Включително и поради факта, че още преди 40 години на Турция е било обещано пълноправно членство. Преди всичко обаче подкрепата се аргументира с важната роля на Турция за политиката на сигурност. Положението в Близкия Изток и Предна Азия е много нестабилно, а страната край Босфора - според Шрьодер - се е превърнала в ъв фактор на стабилност в региона - особено по времето на управлението на Ердоган. Канцлерът смята, че е от общоевропейски интерес да се подкрепи намерението на Турция, което е извънредно амбициозно - според формулировката на Шрьодер става дума за свързването на един нефундаменталистичен ислям с ценностите на европейското просвещение в името на увеличаване на стабилността на самата Турция, но и на цяла Европа. В същото време Шрьодер подчерта, че за изпълняване на турското желание за влизане в ЕС е нужна по-широка подкрепа от тази, която осигуряват германските социалдемократи и зелени. Шрьодер заяви, че очаква положителен сигнал от Брюксел :
" Ако това действително стане, Германия ще гласува в подкрепа на турското желание за започване на присъединителни преговори с ЕС по време на срещата на върха в Брюксел през декември. Двамата с турския премиер Ердоган освен това сме единодушни, че може да става дума единствено за преговори за пълноправно членство на Турция в общността."
На турския премиер са добре познати колебанита на различни европейски държави относно евентуалното приемане на Турция в общността. Той заяви :
"Само хармонизирането на законодателството не решава проблемите автоматично. Важно е прилагането на тези закони на практика. В това именно се крие трудността. Това е свързано с промяна в манталитета, а за това са нужни допълнителни усилия. Ние обаче сме решени да положим тези усилия и притежаваме политическата воля за осъществяването им на дело."
Ердоган зяви още, че за постигането на крайната цел е нужно, Турция да получи подкрепата на всички свои приятели ,както и на множество неправителствени организации. Подкрепата на Шрьодер обаче - без съмнение - е изключително важен елемент в борбата на Турция за присъединяване към ЕС.
Permalink http://p.dw.com/p/AsT1